**Objava poziva za iskaz interesa za jednog (1) projektnog kontrolora za**

**transnacionalni program Jugoistočna Europa 2007.-2013.**

**O programu**

ERDF transnacionalni program Jugoistočna Europa 2007.-2013. promiče transnacionalnu suradnju i teritorijalni razvoj država uključenih u program.

Republika Hrvatska u transnacionalnom programu Jugoistočna Europa 2007.-2013 sudjeluje sa svojom IPA alokacijom. Ministarstvo regionalnog razvoja i fondova EU kao Nacionalno tijelo zaduženo za transnacionalni program Jugoistočna Europa 2007.-2013 u Republici Hrvatskoj, odgovorno je za uspostavu učinkovitog kontrolnog sustava za ovjeru troškova na nacionalnoj razini (razina projektnog partnera) sukladno pravilima EU, Programa i nacionalnim pravilima.

**Opis poslova**

Za podroban opis poslova i zadataka molimo pogledajte izravno internetsku stranicu

**Projektni kontrolor**

Glavna odgovornost kontrolora je pridonositi provedbi sufinanciranih projekata vršenjem kontrole na partnerskoj razini na hrvatskoj strani. Osnovni zadatak kontrolora jest ovjeravanje prihvatljivih troškova na temelju formalne i sadržajne promjene partnerskog izvješća o napretku (financijska izvješća i izvješća o aktivnostima) i, gdje je potrebno, izvršavanje terenskih provjera. Kontrolor je odgovoran za izdavanje deklaracije o ovjerenim troškovima za hrvatske projektne partnere. Kontrolor aktivno sudjeluje u postavljanju kontrolnog sustava na nacionalnoj razini.

**Proces prijave**

**Rok za prijavu je 23.11.2012. godine.**

Za prijavu je potrebno podnijeti:

• Životopis na hrvatskom i engleskom jeziku (Europass format)

• Motivacijsko pismo na engleskom jeziku

• Diploma (kopija)

• Certifikati i dodatne diplome , ako postoje

Navedeni će dokumenti tvoriti osnovu za prvu fazu odabira. Potencijalni kandidati bit će pozvani na razgovor (na engleskom jeziku) dok će konačnu odluku donijeti Ministarstvo regionalnoga razvoja i fondova Europske unije.

|  |
| --- |
| Prijave treba poslati **dostavom ili poštom** izravno na adresu: **Ministarstvo regionalnog razvoja i fondova Europske unije****Trg kralja Petra Krešimira IV. br. 1****10 000 Zagreb****Republika Hrvatska** |

Molimo, naznačiti na omotnici:

**Transnacionalni program Jugoistočna Europa 2007.-2013. – ZA NATJEČAJ**

Kandidati također trebaju poslati svoj životopis i motivacijsko pismo u elektroničkom obliku do ­­­­­­­­­­­­­­­­­­­­­­­­23.11.2012. do 16.00 sati  na sljedeću e-mail adresu:

**ipa-cbc-natjecaj@mrrfeu.hr**

s naznakom u polju „PREDMET:“ Izvršitelj poslova projektnog kontrolora (SEE).

U obzir će se uzimati samo prijave zaprimljene do navedenog roka.

**Dodatne informacije**

Ministarstvo regionalnoga razvoja i fondova Europske unije  sklopit će s izvršiteljem ugovor o djelu.